cyanic-selkie/wikianc huggingface dataset:
கோல்கொண்டா கோட்டை
வைரங்கள்
கோல்கொண்டா சுரங்கங்களிலும் கூட மிகச்சிறிய அளவில் வைரங்கள் கிட்டின. இப்பகுதியிலுள்ள சுரங்கங்களில் மட்டுமே வைரங்கள் காணப்பட்டதை ஐரோப்பியர்கள் அறிந்திருந்தனர். கோல்கொண்டா வைர வியாபாரத்தின் சந்தை நகரமாக இருந்தது. பல்வேறு சுரங்கங்களில் இருந்து கொண்டு வரப்பட்ட கற்கள் இங்கு விற்கப்பட்டன. இக்கோட்டை நகரம் தனது வைர வியாபாரத்திற்கு பெயர் பெற்று விளங்கியது.
கோல்கொண்டாவைச் சுற்றியிருந்த பகுதிகளில் இருந்து அற்புதமான வைரங்கள் கிடைத்தன. ஈரானின் கிரீடக் கற்களில் மிகப் பெரியதும் மிகச் சிறந்ததுமான 185 காரட் (37 கி) உடைய தர்யா-இ நுர் இங்கிருந்து பெறப்பட்டதாகும். தர்யா-இ நுர் என்பதன் பொருள் ஒளிக் கடல் என்பதாகும். சுத்தமாக அல்லது மிகக் குறைந்த அளவு நைட்ரஜன் உள்ள வைரங்கள் கோல்கொண்டா வகை எனப்பட்டன. இவை 2ஏ எனவும் குறிக்கப்பட்டன. இவை மதிப்பு மிக்க வைரங்களாகும்.
பின்வருவன போன்ற பல புகழ்பெற்ற வைரங்கள் கோல்கொண்டா சுரங்கங்களில் இருந்து எடுத்தவையாக கருதப்படுகின்றன:
1880களின் வாக்கில், ஆங்கில மொழியாளர்கள் எந்த செல்வம் கொழிக்கும் சுரங்கத்தைக் குறிப்பிடவும் கோல்கொண்டா எனும் வார்த்தையைப் பயன்படுத்தத் துவங்கினர். பின் பெரும் செல்வம் கொழிக்கும் எந்த ஆதாரவளத்திற்கும் இப்பெயரிட்டு அழைக்கத் துவங்கினர்.
மறுமலர்ச்சி சகாப்தத்தின் போதும் ஆரம்ப கால நவீன சகாப்தங்களின் போதும், ”கோல்கொண்டா” என்னும் பெயர் பரந்த செல்வத்தைக் குறிப்பதற்கானதானது. 1687 ஆம் ஆண்டு வரை கோல்கொண்டாவை ஆண்ட ஐதராபாத் குதுப் ஷாஹிக்களுக்கும், அதன்பின் 1724 ஆம் ஆண்டில் முகலாயர்களிடம் இருந்து விடுதலை கிட்டிய பின் ஆண்ட ஐதராபாத் அஸாப் ஜா வம்சத்திற்கும் இச்சுரங்கங்கள் பெரும் செல்வக் கொழிப்பை அளித்தன. 1948 ஆம் ஆண்டில் ஐதராபாத் இந்திய மாநிலமாக இணைக்கப்படும் வரை இந்நிலையே தொடர்ந்தது.
கோட்டை
thumb|கோல்கொண்டா நுழைவாயில் ஒன்று கோல்கொண்டா கோட்டை இந்திய தொல்லியல் துறை பட்டியலில் இடம் பெற்றுள்ளது. கோல்கொண்டாவில் 87 அரை வட்ட கொத்தளங்களுடனான 10 கிமீ நீள வெளிச் சுவர் கொண்ட நான்கு தனித்தனி கோட்டைகள் உள்ளன. கொத்தளங்கள் சிலவற்றில் இன்னும் பீரங்கிகள் பொருத்தப்பட்டிருக்கின்றன. கோட்டையில் எட்டு நுழைவாயில்கள், மற்றும் ஏராளமான அரண்மனை குடியிருப்புகள், அரங்குகள், கோவில்கள், மசூதிகள் ஆகியவை உள்ளே இருக்கின்றன. இவற்றில் மிகக் குறைந்த உயரத்தில் இருப்பது மிக வெளியில் இருக்கும் வெற்றி நுழைவாயில் (”பதே தர்வாசா”) இணைப்பு ஆகும். கோட்டையை வென்ற அவுரங்கசீப் ராணுவத்தின் வெற்றிப் படை இந்த வாயில் வழியாக நுழைந்ததால் இந்த பெயர் கிட்டியது. இதன் தென்கிழக்கு மூலை அருகே பெரும் இரும்பு கூர்முனைகள் பதிக்கப்பட்டிருக்கும். யானைகள் வாயில் கதவில் மோதி வீழ்த்தாமல் தடுக்கும் வகையில் இந்த ஏற்பாடு செய்யப்பட்டிருந்தது. கோல்கொண்டா காஹாத்திய மன்னர்களின் பொறியியல் சிறப்பை எடுத்தியம்பும் ஒலியமைப்பினை வெற்றி நுழைவாயிலில் நாம் உணரலாம். கோபுரத்தின் ஒரு குறிப்பிட்ட புள்ளிக்குக் கீழ் ஒரு கை தட்டினால் கூட, அது சுமார் ஒரு கிமீ தூரத்தில் இருக்கும் விதானத்தில் (பால ஹிசார்) தெளிவாய் ஒலிக்கக் கேட்கலாம். தாக்குதல் சமயத்தில் அரசர்களுக்கு எச்சரிக்கும் அமைப்பாக இது செயல்பட்டது.
நான்கு நூற்றாண்டுகள் பழையதாகி விட்டிருந்தபோதிலும் கட்டுமானக் கலையின் அற்புத அழகு சிதையாமல் பாதுகாக்கப்பட்டிருக்கிறது. கோல்கொண்டா நகரம் சிறந்து விளங்கிய சமயத்தில் இது வைரத்திற்கு பெயர்பெற்றது என்பதால், உலகப் புகழ் கோஹினூர் வைரம் இந்த கோட்டையில் இருந்து தான் கொண்டு வரப்பட்டதாகக் கூறப்படுகிறது. ஒரு கருங்கல் மலையின் (120 மீ உயரம்) உச்சியில் கட்டப்பட்டிருக்கும் இந்த பெரிய கோட்டை கட்டுமானப் பொறியியலின் திட்டத்திற்கும் சிறப்புக்கும் ஒரு சிறந்த உதாரணமாய் திகழ்கிறது.பண்டைய காஹாத்திய மன்னர்களின் பொறியியல் அறிவுக்கும் பிரமாண்டத்திற்கும் சிறந்த எடுத்துக்காட்டு கோல்கோண்டா கோட்டையாகும்.
கோல்கொண்டா வளாகம் மற்றும் அதன் சுற்றுப்புறம் அனைத்தும் சுமார் 11கிமீ பரப்பளவுக்கு விரிந்து பரந்திருப்பதால், அதன் அனைத்து பகுதிகளையும் காண்பது என்பது நேரம் எடுக்கும் செயலாகும். . கோட்டைக்கு பார்வையிட வருபவர்கள் வாசல்கள், தளங்கள், நுழைவாயில்கள் மற்றும் கோபுரங்களை கண்டு ரசிக்கலாம். நான்கு தனித்தனி கோட்டைகளாய் அமைந்திருக்கும் கோல்கொண்டாவில் கட்டுமானக் கலையின் அற்புதம் அதன் ஒவ்வொரு குடியிருப்புகள், அரங்குகள், கோவில்கள், மசூதிகள் மற்றும் அதன் பிற கட்டிடங்களில் காணக்கிடைப்பதாய் இருக்கிறது. 400 வருடங்களுக்கு முன் இருந்த அதே வசீகரத்தை கோட்டையின் தோட்டங்கள் இழந்திருந்தாலும் கோல்கொண்டா கோட்டையின் பழம் பெருமையை புரிந்து கொள்ள தோட்டத்தை நாம் சுற்றிப் பார்த்தால் அவசியமாகும்.
பால ஹிசார் நுழைவாயில் தான் கிழக்கு பக்கத்தில் கோட்டைக்கான முதன்மை நுழைவாயிலாக இருக்கிறது. இது கூம்பு வடிவ வளைவைக் கொண்டுள்ளது. தூண்களில் யாளிகள் இடம்பெற்றிருக்கின்றன. கதவுக்கு மேலிருக்கும் பகுதியில் அலங்கார வால்களுடனான மயில்கள் இடம்பெற்றுள்ளன. கீழிருக்கும் கருங்கல் கற்களில் யாளிகளின் உருவம் செதுக்கப்பட்டுள்ளது. மயில்கள் மற்றும் சிங்கங்களின் வடிவமைப்பு இந்து-முஸ்லீம் கட்டிடக் கலையின் கலவையாகும்.
கோல்கொண்டா கோட்டையில் இருந்து சுமார் 2 கிமீ தொலைவில் உள்ள கர்வானில் டோலி மசூதி உள்ளது. இது அப்துல்லா குதுப் ஷாவின் கட்டிடக் கலை நிபுணரான மிர் மூசா கான் மஹால்தார் 1671 ஆம் ஆண்டில் கட்டியதாகும். முகப்பில் ஐந்து வளைவுகள் உள்ளன. ஒவ்வொன்றிலும் தாமரைச் சின்னங்கள் இடம்பெற்றுள்ளன. மத்தியில் இருக்கும் வளைவு அகன்றதாயும் அலங்காரம் மிக்கதாயும் இருக்கிறது. உள்ளேயிருக்கும் மசூதி இரண்டு அரங்குகளாக பிரிக்கப்பட்டுள்ளது. இந்த நுழைவாயிலை கட்டுவதற்கு நிறைய சிந்தித்திருக்கிறார்கள். வாயிலுக்கு சில அடிகள் முன்னால் ஒரு பெரிய சுவர் கட்டப்பட்டுள்ளது. தாக்குதல் சமயங்களில் வீரர்களும் யானைகளும் பின்னால் சென்று ஓடிவந்து மோதுவதைத் தடுப்பதற்கு இந்த ஏற்பாடு செய்யப்பட்டுள்ளது.
கோல்கொண்டா கோட்டை இதன் மந்திரம் போன்ற ஒலியமைப்பு முறைக்கு பெயர்பெற்றதாகும். கோட்டையின் மிக உயர்ந்த புள்ளியான ’பால ஹிசார்’விதானம் ஒரு கிமீ தூரத்தில் இடம்பெற்றுள்ளது. கோட்டைக்குள் இருக்கும் அரண்மனைகள், ஆலைகள், நீர் வழங்கு அமைப்பு மற்றும் பிரபல ‘ரபான்’ பீரங்கி ஆகியவை பார்ப்பவர்களை கவரத்தக்கவை.
ரகசியமான ஒரு சுரங்கப்பாதை சபை அரங்கில் துவங்கி மலை அடிவாரத்தில் இருக்கும் அரண்மனைகளில் ஒன்றில் சென்று முடிவதாக நம்பப்படுகிறது. குதுப் ஷாஹிக்களின் கல்லறைகளும் இந்த கோட்டையில் உள்ளன. இஸ்லாமிய கட்டிடக் கலையின் அடிப்படையில் அமைக்கப்பட்டுள்ள இந்த கல்லறைகள் கோல்கொண்டாவின் வெளிச் சுவருக்கு சுமார் 1 கிமீ வடக்கே அமைந்துள்ளன. இவற்றைச் சுற்றி அழகிய தோட்டங்களும் ஏராளமான அழகுற்ற செதுக்கிய கற்களும் இடம்பெற்றுள்ளன. சார்மினாருக்கு ஒரு ரகசிய சுரங்கப் பாதை இருந்ததாகவும் நம்பப்படுகிறது.
கோல்கொண்டாவின் வெளிப்புறத்தில் அமைந்திருக்கும் இரண்டு தனித்தனி விதானங்கள் கோட்டையின் பெரும் சிறப்புகளாய் இருக்கின்றன. மிகவும் கரடுமுரடான பாறைப் பகுதியில் இது கட்டப்பட்டுள்ளது. கோட்டையில் கலைக் கோயிலும் இடம்பெற்றுள்ளது. கோல்கொண்டா கோட்டையின் உச்சியில் இருக்கும் அரச சபையில் இருந்து இதனைக் காண முடியும்.
கோல்கொண்டா கோட்டையின் அற்புதமான ஒலியமைப்பு முறை கோட்டையின் கட்டிடக் கலை சிறப்பு குறித்து ஏராளமாய் கூறுகிறது. இந்த கம்பீரமான கட்டமைப்பில் அழகிய அரண்மனைகளும் தனித்துவமான நீர் வழங்கு அமைப்பும் இடம்பெற்றுள்ளன. துரதிர்ஷ்டவசமாக, கோட்டையின் தனித்துவமான கட்டிடக் கலை சிறப்பம்சம் தனது வசீகரத்தை இப்போது இழந்து கொண்டிருக்கிறது.
கோட்டையின் காற்றோட்ட அமைப்புகள் அற்புதமான வடிவமைப்பு கொண்டுள்ளன. கோடையின் வெம்மையில் இருந்து நிவாரணம் அளிக்கத்தக்க குளிர்ந்த காற்று கோட்டை உள்பகுதிகளுக்கும் எட்டும் வகையில் அவை அற்புதமான வடிவமைப்பைக் கொண்டுள்ளன.
குறிப்புகள்
பகுப்பு:இந்தியத் தொல்லியற்களங்கள் பகுப்பு:தெலங்காணா கோட்டைகள் பகுப்பு:தெலங்காணா வரலாறு பகுப்பு:தெலுங்கானா மாநில சுற்றுலாத் தளங்கள் பகுப்பு:ஐதராபாத் இராச்சியம்
குன்வர் சிங்
பாபு குன்வர் சிங் (Kunwar Singh) மற்றும் குயர் சிங் அல்லது குவர் சிங் என்றும் அழைக்கப்படும் (1777 நவம்பர் 13– 1858 ஏப்ரல் 26) இவர் 1857 ஆம் ஆண்டு சிப்பாய்க் கிளர்ச்சியின் போது ஒரு தலைவராக இருந்தார். தற்போது இந்தியாவின் பீகாரில், போஜ்பூர் மாவட்டத்தில் ஒரு பகுதியாக இருக்கும் ஜகதீசுபூரின் பார்மர் ராஜபுத்திர உஜ்ஜைனியா குலத்தைச் சேர்ந்த மகாராஜா ஜமீந்தார் குடும்பத்தைச் சேர்ந்தவராவார். தனது 80 வயதில், பிரிட்டிசு கிழக்கிந்திய கம்பெனியின் கட்டளையின் கீழ் துருப்புக்களுக்கு எதிராக ஆயுதமேந்திய படையினரை வழிநடத்தினார். பீகாரில் ஆங்கிலேயர்களுக்கு எதிரான போராட்டத்தின் தலைமை அமைப்பாளராகவும் இருந்தார். இவர் வீர குன்வர் சிங் என்று பிரபலமாக அறியப்படுகிறார். thumb| குன்வர் சிங் மற்றும் அவரது உதவியாளர்கள்
ஆரம்ப கால வாழ்க்கை
குன்வர் சிங் 1777 நவம்பர் 13 ஆம் தேதி பீகார் மாநிலத்தில் சாகாபாத் (இப்போது போஜ்பூர் ) மாவட்டத்தின் ஜகதீசுபூரில் மகாராஜா சகாப்சாதா சிங் மற்றும் மகாராணி பஞ்சரதன் தேவி ஆகியோருக்கு பிறந்தார். இவர் உஜ்ஜைனியா ராஜ்புத்திர குலத்தைச் சேர்ந்தவர். ஒரு பிரிட்டிசு நீதித்துறை அதிகாரி குன்வர் சிங் பற்றிய விளக்கத்தை அளித்து அவரை "ஆறு அடி உயரமுள்ள ஒரு உயரமான மனிதர்" என்று வர்ணித்துள்ளார். இவர் நீளமான மூக்குடன் ஒரு பரந்த முகம் கொண்டவர் என்றும் விவரித்துள்ளார். இவரது பொழுதுபோக்கைப் பொறுத்தவரை, பிரிட்டிசு அதிகாரிகள் இவரை குதிரை சவாரி செய்வதில் மிகவும் ஆர்வமுள்ள வேட்டைக்காரர் என்று வர்ணித்துள்ளனர்.
1826 இல் இவரது தந்தை இறந்த பிறகு, குன்வர் சிங் ஜகதீசுபூரின் ஆட்சியாளர் ஆனார். இவரது சகோதரர்களும் சில கிராமங்களை மரபுரிமையாகப் பெற்றனர். இருப்பினும் அவற்றின் சரியான ஒதுக்கீடு குறித்து ஒரு சர்ச்சை எழுந்தது. இந்த சர்ச்சை இறுதியில் தீர்க்கப்பட்டது மற்றும் சகோதரர்கள் நல்லுறவைக் கொண்டிருந்தனர்.
இவர் கயா மாவட்டத்தில் உள்ள தியோ-முங்கா பகுதியைச் சேர்ந்த ஜமீந்தாரான ராஜா பதே நாராயண் சிங்கின் மகளை மணந்தார். இவர் ராஜபுத்திரர்களின் சிசோடியா குலத்தைச் சேர்ந்தவராவார்.
1857 கிளர்ச்சியில் பங்கு
thumb| குன்வர் சிங்கின் உருவப்படம், யானைத் தந்தத்தின் மீது வரைந்த ஓவியம். 1857
1857 ஆம் ஆண்டு பீகாரில் நடந்த சிப்பாய்க் கிளர்ச்சிக்கு சிங் தலைமை தாங்கினார். அப்போது இவருக்கு கிட்டத்தட்ட எண்பது வயதாக இருந்தது. மேலும் அவர் ஆயுதமேந்தும்போது உடல்நிலை சரியில்லாமல் இருந்தார். இவருக்கு இவரது சகோதரர் பாபு அமர் சிங் மற்றும் இவரது தளபதி அரே கிருட்டிணா சிங் இருவரும் உதவி செய்தனர். இவர்களின் உதவியினாலேயே குன்வர் சிங் ஆரம்ப இராணுவ வெற்றியை பெற்றார் என்று சிலர் வாதிடுகின்றனர். இவர் நன்கு சண்டையிட்டார். கிட்டத்தட்ட ஒரு வருடம் பிரிட்டிசு படைகளைத் துன்புறுத்தினார். கடைசி வரை வெல்லமுடியாதவராக இருந்தார். இவர் கெரில்லா போர்க்கலையில் நிபுணராக இருந்தார். இவரது தந்திரோபாயங்கள் ஆங்கிலேயர்களை குழப்பத்தில் ஆழ்த்தின.
சூலை 25 அன்று தனாபூரில் கிளர்ச்சி செய்த படையினரின் தலைமைய சிங் ஏற்றுக்கொண்டார். இரண்டு நாட்களுக்குப் பிறகு இவர் மாவட்ட தலைமையகமான அர்ராவை ஆக்கிரமித்தார். தளபதி வின்சென்ட் ஐரே ஆகத்து 3 ஆம் தேதி நகரத்தை விடுவித்து, சிங்கின் படையைத் தோற்கடித்து, ஜகதீசுபூரை அழித்தார். கிளர்ச்சியின் போது, இவரது இராணுவம் கங்கை நதியைக் கடக்க வேண்டியிருந்தது. தக்ளசின் இராணுவம் இவரது படகை சுட்டதில் இவரது சிங்கின் இடது மணிக்கட்டை சிதறடித்தது. தனது கை பயனற்றதாகிவிட்டதாலும், குண்டு காயம் காரணமாக தொற்றுநோய்க்கான கூடுதல் ஆபத்து இருப்பதாகவும் சிங் உணர்ந்து, தனது இடது கையை வெட்டி கங்கையில் வீசினார்.
சிங் தனது மூதாதையர் கிராமத்தை விட்டு வெளியேறி 1857 திசம்பரில் இலக்னோவை அடைந்தார், அங்கு இவர் மற்ற கிளர்ச்சி தலைவர்களை சந்தித்தார். மார்ச் 1858 இல் இவர் ஆசம்கரை ஆக்கிரமித்து, இப்பகுதியைக் கைப்பற்றுவதற்கான ஆரம்ப பிரிட்டிசாரின் முயற்சிகளைத் தடுத்தார். இருப்பினும், இவர் விரைவில் அந்த இடத்தை விட்டு வெளியேற வேண்டியிருந்தது. தக்ளசல் துரத்தப்பட்ட இவர், பீகார் அர்ராவை நோக்கி பின்வாங்கினார். ஏப்ரல் 23 அன்று, தளபதி லெ கிராண்ட் (இந்தியில் லெ கார்ட்) தலைமையிலான படைக்கு எதிராக ஜகதீசுபூர் அருகே நடந்த சண்டையில் சிங் வெற்றி பெற்றார். 1858 ஏப்ரல் 26, அன்று இவர் தனது கிராமத்தில் இறந்தார். இவரது சகோதரர் இரண்டாம் அமர் சிங் போராட்டத்தைத் தொடர்ந்தார். மேலும் சில மாதங்கள் சாகாபாத் மாவட்டத்தில் ஒரு இணையான அரசாங்கத்தை நடத்தினார். 1859 அக்டோபரில், அமர் சிங் நேபாளத்தில் கிளர்ச்சித் தலைவர்களுடன் சேர்ந்தார்.
மரபு
இந்தியாவின் சுதந்திர இயக்கத்திற்கு இவர் அளித்த பங்களிப்பை கௌரவிப்பதற்காக, இந்திய அரசு 1966 ஏப்ரல் 23 அன்று ஒரு நினைவு அஞ்சல் முத்திரையை வெளியிட்டது. . பீகார் அரசு 1992 இல் அர்ராவில் வீர குன்வர் சிங் பல்கலைக்கழகத்தை நிறுவியது.
2017 ஆம் ஆண்டில், வடக்கு மற்றும் தெற்கு பீகாரை இணைக்கும் அர்ரா-சாப்ரா பாலம் என்றும் அழைக்கப்படும் பாலத்திற்கு வீர குன்வர் சிங் பெயரிட்டு திறந்து வைக்கப்பட்டது. 2018 ஆம் ஆண்டில், குன்வர் சிங் இறந்த 160 வது ஆண்டு நிறைவைக் கொண்டாடும் விதமாக, பீகார் அரசு இவரின் சிலையை ஆர்டிங்கே பூங்காவில் மீண்டும் நிறுவியது. இந்த பூங்கா அதிகாரப்பூர்வமாக 'வீர குன்வர் சிங் ஆசாதி பார்க்' என்றும் பெயர் மாற்றப்பட்டது.
பிரிட்டிசு ஒடுக்குமுறைக்கு எதிராக போராடிய ஒரு நாயகனாக பல போஜ்புரி நாட்டுப்புற பாடல்களில் இவர் குறிப்பிடப்படுகிறார். ஒரு குறிப்பிட்ட நாட்டுப்புற பாடல் கூறுகிறது:
1970களில், நக்சலைட் கிளர்ச்சியாளர்களை எதிர்த்துப் போராடுவதற்காக பீகாரில் ராஜ்புத்திர இளைஞர்களால் ' குயர் சேனா ' (குன்வாரின் இராணுவம்) என்று அழைக்கப்படும் ஒரு தனியார் நில உரிமையாளர் போராளிக்குழு உருவாக்கப்பட்டது. இதற்கு குன்வர் சிங் பெயரிடப்பட்டது.
ஜகதீசு சந்திர மாத்தூர் எழுதிய விஜய் கி வேலா (வெற்றியின் தருணம்) என்ற நாடகம் குன்வர் சிங்கின் வாழ்க்கையின் பிற்பகுதியை அடிப்படையாகக் கொண்டது. சுபத்ரா குமாரி சவுஹான் எழுதிய " ஜான்சி கி ராணி " கவிதையிலும் இவர் குறிப்பிடப்படுகிறார்.
குறிப்புகள்
பகுப்பு:பீகார் வரலாறு பகுப்பு:1777 பிறப்புகள் பகுப்பு:1858 இறப்புகள்
கதிர் (இதழ்)
கதிர் ஜூலை 1990 இலிருந்து அரசியல் நோக்குடன் ஜேர்மனியில் வெளிவந்து கொண்டிருந்த இதழ்.
வெளி இணைப்புகள்
பகுப்பு:1990 களில் வெளிவந்த தமிழ் இதழ்கள் பகுப்பு:யேர்மனியத் தமிழ் இதழ்கள்
தில்லியில் தமிழ்நாட்டு விவசாயிகளின் போராட்டம் 2017
போராட்ட வகைகள்
போராட்டத்தில் ஒவ்வொரு நாளும் புதுமையான முறையில் போராட்டங்களில் ஈடுபட்டு வருந்தனர் மண்டையோடுகளை மாலையாக அணிந்தும், மண் சட்டி ஏந்தியும், தூக்குக் கயிறு அணிந்தும் அரைநிர்வாணமாக அமர்ந்தும், எலி உண்ணும் போராட்டம், பாம்புக்கறி உண்ணும் போராட்டம், மண்சோறு உண்ணும் போராட்டம், பாதி மீசை எடுக்கும் போராட்டம், பாதி மொட்டை அடிக்கும் போராட்டம், கோரிக்கை வாசகங்களை உடலில் எழுதிக்கொள்ளும் போராட்டம், புடவை அணியும் போராட்டம், வளையல் அணிந்து அதை உடைக்கும் போராட்டம், தாலி அறுக்கும் போராட்டம், சாட்டையடி வாங்கும் போராட்டம், புல் திண்ணும் போராட்டம், சிறுநீர் குடிக்கும் போராட்டம் என பலவகையில் போராடினர். போராட்டத்தின்போது இந்திய ரிசர்வ் வங்கியை முற்றுகையிட முயன்ற விவசாயிகள்மீது காவல் துறையினர் தடியடி நடத்திக் கைது செய்தனர். பின்னர் விடுவிக்கப்பட்ட விவசாயிகள் 2017 ஏப்ரல் 10 அன்று பிரதமரை சந்தித்து மனுகொடுக்கச் சென்றனர், ஆனால் பிரதமரை சந்திக்க இயலாமல் வேறு வழியின்றி, பிரதமர் அலுவலகத்தில் மனுகொடுத்துவிட்டு வெளியே வந்து பிரதமர் அலுவலகம் முன்பு சில விவசாயிகள் தங்கள் ஆடைகளை முழுமையாக அவிழ்த்து முழு நிர்வாணமாக நின்றும், சாலையில் உருண்டும் போராட்டத்தில் ஈடுபட்டுக் கைதாயினர்.
போராட்டத்துக்கு ஆதரவு தெரிவித்தவர்கள்
இந்தப் போராட்டத்துக்கு பலர் ஆதரவு தெரிவித்துள்ளனர். அரியானா மாநில விவசாயிகள், தில்லி விவசாயிகள், பஞ்சாப் விவசாயிகள் ஆகியோர் ஆதரவாக ஒரு சில நாட்கள் உடன் கலந்துகொண்டனர். போராட்டத்துக்கு நேரில் சென்று ஆதவு அளித்த அரசியல்வாதிகள்; திமுக செயல் தலைவர் மு. க. ஸ்டாலின், காங்கிரசின் ராகுல் காந்தி இந்தியப் பொது உடமைக்கட்சியின் டி. இராஜா, அதிமுகவின் மு. தம்பித்துரை, தேமுதிகவின் பிரேமலதா விசயகாந்த் ஆதரவு அளித்தது ஆல்லாமல் விவசாயிகளுடன் அமர்ந்து மண்சோறு உண்டும் போராட்டத்திலும் கலந்துகொண்டார், நடிகர்கள் விஷால், பிரகாஷ் ராஜ், ரமணா, இயக்குநர் பாண்டிராஜ் உள்ளிட்டோர் போராட்டத்துக்கு ஆதரவு அளித்து நிதியமைச்சர் அருண்ஜேட்லியை சந்தித்து விவசாயிகளின் கோரிக்கைகளை நிறைவேற்ற வேண்டும் என்று மனுக்கொடுத்தனர். தமிழ் நாட்டில் விவசாயிகளுக்கு ஆதரவு தெரிவித்து ஆங்காங்கே போராட்டங்கள் நடைபெற்றன. கோவை வேளாண் பல்கலைக்கழக மாணவர்கள் 2017 ஏப்ரல் 10 அன்று விவசாயிகளுக்கு ஆதரவாக கல்லூரியில் உள்ளிருப்புப் போராட்டம் செய்தனர்.
முடிவு
போராட்டத்தில் ஈடுபட்ட விவசாயிகளை 2017 ஏப்ரல் 24 அன்று தமிழக முதலமைச்சர் பழனிச்சாமி சந்தித்து விவசாயிகளின் கோரிக்கைகளை நிரைவேற்ற பாடுபடுவதாக உறுதியளித்தார் இதையடுத்து விவசாயிகள் போராட்டத்தை தற்காலிகமாக கைவிடுவதாக அறிவித்தனர் கோரிக்கைகள் நிறைவேற்றப்படாவிட்டால் மே 25 முதல் தில்லியில் மீண்டும் போராட்டம் நடத்தப்படும் என அறிவித்து தமிழகம் திரும்பினர்.
மேற்கோள்கள்
பகுப்பு:2017 இல் இந்தியா பகுப்பு:2017 எதிர்ப்புப் போராட்டங்கள் பகுப்பு:விவசாயிகள்
கிறிஸ்டினா கோக்
கிறிஸ்டினா காம்பால் கோக் ( பிறப்பு: 29, சனவரி, 1979 ) என்பவர் ஒரு அமெரிக்க பொறியாளர் மற்றும் 2013 ஆம் ஆண்டில் நாசா விண்வெளி வீரங்கனை ஆவார். இவர் வட கரோலினா மாநில பல்கலைக்கழகத்தில் மின் பொறியியல் மற்றும் இயற்பியலில் இளம் அறிவியல் பட்டங்களையும், மின் பொறியியலில் முது அறிவியல் பட்டத்தையும் பெற்றவர். விண்வெளி வீரராக ஆவதற்கு சற்று முன்பு, இவர் அமெரிக்க சமோவாவின் நிலைய தலைவராக தேசிய கடல் மற்றும் வளிமண்டல நிர்வாகத்தில் பணியாற்றினார்.
2019, மார்ச், 14 அன்று, கோச் விமானப் பொறியாளராக அனைத்துலக விண்வெளி நிலையத்திற்கு வெளியே சென்று மீன்டும் உள்ளே மேற்கொண்ட 59, 60, 61 ஆகிய பயணங்களில் சென்றார். 2019 அக்டோபர் 18 அன்று, சர்வதேச விண்வெளி நிலையத்திற்கு வெளியே உள்ள சூரிய மின்கலத்தை மாற்றுவதற்கான பெண்கள் மட்டுமே மேற்கொண்ட முதல் விண்வெளி நடையில் இவரும் ஜெசிகா மீரும் கலந்து கொண்டு, பெண்கள் மட்டுமே தனித்து வெண்வெளி  நடையில் கலந்துகொண்ட முதல் பெண்கள் என்ற சாதனையை செய்தனர். 2019 திசம்பர் 28, அன்று, கோச் விண்வெளியில் நீண்டகாலம் (328 நாட்கள்) இருந்த பெண்மணி என்ற புதிய சாதனையை செய்தார். இவர் 2020 பெப்ரவரி 6 அன்று விண்வெளியில் இருந்து புவிக்கு திரும்பினார்
டைம் இதழ் வெளியிட்ட 100 பட்டியிலில் 2020 ஆண்டின் மிக முக்கியத்துவம் வாய்ந்தவர்கள் பட்டியிலில் கோச் இடம்பெற்றார்.
குறிப்புகள்
பகுப்பு:வாழும் நபர்கள் பகுப்பு:அமெரிக்கப் பொறியியலாளர்கள் பகுப்பு:ஐக்கிய அமெரிக்க விண்வெளி வீரர்கள் பகுப்பு:1979 பிறப்புகள்
சதுப்பேரிபாளையம் ஊராட்சி
சதுப்பேரிபாளையம் ஊராட்சி (Saduperipalayam Gram Panchayat), தமிழ்நாட்டின் திருவண்ணாமலை மாவட்டத்தில் உள்ள ஆரணி (மேற்கு) வட்டாரத்தில் அமைந்துள்ளது. இந்த ஊராட்சி, ஆரணி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1312 ஆகும். இவர்களில் பெண்கள் 679 பேரும் ஆண்கள் 633 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
திருவொற்றியூர் வட்டம்
பின்னர் 4 சனவரி 2018 அன்று திருவொற்றியூர் வட்டம் சென்னை மாவட்டத்துடன் இணைக்கப்பட்டது. இதன் நிர்வாகத் தலைமையிட வட்டாட்சியர் அலுவலகம் திருவொற்றியூரில் இயங்குகிறது.
இவ்வட்டத்தின் முக்கியப் பகுதிகள் மணலி, திருவொற்றியூர், கத்திவாக்கம் மற்றும் எண்ணூர் ஆகும்.
குறுவட்டங்களும், வருவாய் கிராமங்களும்
திருவொற்றியூர் வட்டம், திருவொற்றியூர் மற்றும் மணலி என இரண்டு குறுவட்டங்களும், 11 வருவாய் கிராமங்களும் கொண்டது.
மேற்கோள்கள்
பகுப்பு:சென்னை மாவட்ட வட்டங்கள் பகுப்பு:சென்னை மாவட்டம்
டைம்ஸ் ஆஃப் அசாம்
டைம்ஸ் ஆஃப் அசாம் (Times of Assam) என்பது அசாமில் இருந்து வெளியாகும் நாளேடு. இது அசாம், இந்தியா, உலகம் எனப் பிரிவுகளுடன், சமூகம், விளையாட்டு போன்ற தலைப்புகளில் செய்திகளை வெளியிடுகிறது. அசாமில் அதிகம் பேர் படிக்கும் நாளிதழ்களில் இதுவும் ஒன்று.
2023 புரோவரி உலங்கு வானூர்தி விபத்து
2023 புரோவரி உலங்கு வானூர்தி விபத்து (2023 Brovary helicopter crash) உக்ரைனியத் தலைநகர் கீவுக்கு வெளியே புரோவரி நகரில் ஓர் உலங்கு வானூர்தி விழுந்து நொறுங்கியது. உக்ரைனிய உள்நாட்டு விவகார அமைச்சர் தெனிசு மொனாசுடிர்சுகி, அவரது துணை யெவன் யெனின் மற்றும் மாநிலச் செயலர் யூரி லுப்கோவிச்சு உள்ளிட்டவர்கள் விமானத்தில் பயணம் செய்தனர். உக்ரைனின் புறநகர்ப் பகுதியான புரோவரியில் உள்ள மழலையர் பள்ளி மீது வானூர்தி மோதியது. விபத்தில் குறைந்தது 15 பேர் மாண்டனர். நாட்டின் உள்துறை அமைச்சரும் அவருடைய மூன்று பிள்ளைகளும் பலியானவர்களில் அடங்குவர். பதினொரு குழந்தைகள் உட்பட இருபத்தைந்து பேர் தரையில் காயமடைந்தனர்.
விபத்து
உலங்கு வானூர்தி தரையில் விழுந்தபோது அதில் இருந்த அதிகாரிகள் போர் மண்டலத்திற்குச் சென்று கொண்டிருந்தனர் என்று உக்ரைன் சனாதிபதி அலுவலகத்தின் துணைத் தலைவர் கைரிலோ திமோசென்கோ கருத்து தெரிவித்தார். கிழக்கு ஐரோப்பிய நேரம் 8.20 மணிக்கு விபத்து நிகழ்ந்த போது பனிமூட்டமான நிலைமை இருந்ததாக நேரில் பார்த்தவர்கள் விவரித்தனர். மேலும் சிலர் வானூர்தி தீப்பிடித்து எரிவதையும், சுழன்று கொண்டிருந்ததையும், தரையைத் தாக்கும் முன் வட்டமிடுவதையும் பார்த்ததாக தெரிவித்தனர். தீப்பிடித்த வானூர்தி உள்ளூர் மழலையர் பள்ளிக்கு எதிராக நின்றது. இதன் விளைவாக கட்டிடத்தின் பக்கவாட்டில் தீப்பிடித்தது. கிட்டத்தட்ட ஒன்பது மணி நேரத்துக்குப் பிறகே அன்றைய தினம் தேடுதல் மற்றும் மீட்புப் பணிகள் முடிவடைந்தன.
மேற்கோள்கள்
பகுப்பு:2023 விபத்துகள் பகுப்பு:காணொளிக் கோப்பு உள்ள கட்டுரைகள் பகுப்பு:உக்ரைனில் நிகழ்வுகள்
மனித உரிமைக் கல்வி
அறிமுகம்
மனித உரிமைகள் என்பது "இந்திய அரசியலமைப்புச் சட்டத்தினால் உறுதி செய்யப்பட்ட அல்லது இந்திய நீதிமன்றங்களால் அமல்படுத்தக்கூடிய பன்னாட்டு உடன்படிக்கையில் உள்ளடங்கிய வாழ்வு, சுதந்திரம், சமத்துவம், தனிநபர் மாண்பு பற்றிய உரிமைகளைக் குறிக்கும்".பள்ளிகள், கல்வி நிறுவனங்கள் மற்றும் பொது மக்கள் ஆகியோரிடையே மனித உரிமைகளின் கருத்து, வரலாறு மற்றும் விதிகளை கற்பிப்பதேயாகும்.மனித உரிமைக் கல்வி பற்றிய விழிப்புணர்வை பெற அறிந்து கொள்வதற்கு மனித உரிமைக் கல்வி பெரிதும் உதவுகிறது என்ற கருத்தில் சர்வதேச சமூகத்திற்கு உடன்பாடுள்ளது.
மனித உரிமை வகைகள்
1. குடிமையியல் உரிமைகள் 2. அரசியல் உரிமைகள் 3. பொருளாதார உரிமைகள் 4. சமூக உரிமைகள் 5. கலாச்சார உரிமைகள்
தனிமனிதருக்குரிய உரிமைகள்
1. குடிமை உரிமைகள் 2. அரசியல் உரிமைகள் 3. பொருளாதார,சமூக,பண்பாட்டு உரிமைகள் 4. குழுக்களின் உரிமைகள் 5. பெண்களுக்கான உரிமைகள் 6. குழந்தைகள், இளங்குற்றவாளிகளுக்கான உரிமைகள் 7. சிறைக்கைதிகளின் உரிமைகள்
21 ஆம் நூற்றாண்டில் மனித உரிமைக் கல்வி
முன்னேற்றத்திற்கான உத்தியாக பயன்படுகிறது.மேம்பாட்டிற்காக பயன்படுகிறது.பெண்களின் உரிமையை நிலைநாட்ட பயன்படுகிறது.
மேற்கோள்கள்
மனித உரிமைக் கல்வி ஆசிரியர்களுக்கான கருத்து ஆதாரக் கையேடு(2005-2007),மனித உரிமைக் கல்வி நிறுவனம், மதுரை. https://en.wikipedia.org/wiki/Human_rights_education
கரடிகுடி ஊராட்சி
கரடிகுடி ஊராட்சி (Karadikudi Gram Panchayat), தமிழ்நாட்டின் வேலூர் மாவட்டத்தில் உள்ள அணைக்கட்டு வட்டாரத்தில் அமைந்துள்ளது. இந்த ஊராட்சி, அணைக்கட்டு சட்டமன்றத் தொகுதிக்கும் வேலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2009 ஆகும். இவர்களில் பெண்கள் 1028 பேரும் ஆண்கள் 981 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அண்ணாநகர் கோபுரம் மெற்றோ
அண்ணாநகர் கோபுரம் மெற்றோ (Anna Nagar Tower Metro) சென்னை மெற்றோவின் 2 வது வரிசையில் உள்ள ஒரு மெற்றோ இரயில் நிலையமாகும். சென்னை மெட்ரோ, சென்னை மத்திய மெற்றோ நிலையம்-பரங்கிமலை தொடருந்து நிலையம் பாதை IIஆம் தாழ்வாரத்தில் நிலத்தடி நிலையமாக இந்த நிலையம் உள்ளது. இந்த நிலையம் அண்ணா நகரின் சுற்றுப்புறங்களுக்குச் சேவை செய்கிறது.
நிலையம்
இந்த நிலையத்தில் நான்கு நுழைவு மற்றும் வெளியேறும் வழிகள் உள்ளன.
வசதிகள்
அண்ணா நகர் டவர் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை மெட்ரோ நிலையங்கள் பகுப்பு:Coordinates on Wikidata
நிலைத்த புள்ளி
கணிதத்தில், ஒரு சார்பின் ஆட்களத்திலுள்ள ஒரு புள்ளியின் எதிருருவானது அப்புள்ளியாகவே இருக்குமாயின் அப்புள்ளி நிலைத்த புள்ளி (fixed point) அல்லது மாறாப்புள்ளி (invariant point) எனப்படும்.
சார்பு f இன் ஆட்களத்தின் ஒரு புள்ளி c எனில்: என இருந்தால், இருந்தால் மட்டுமே, c ஒரு நிலைத்த புள்ளியாகும். நிலைத்த புள்ளிகளின் கணம் ”நிலைத்த கணம்” எனப்படும்.
எடுத்துக்காட்டு: மெய்யெண்களின் கணத்தில் வரையறுக்கப்பட்ட சார்பு f :
அனைத்து சார்புகளும் நிலைத்த புள்ளிகள் கொண்டிருக்காது. எடுத்துக்காட்டாக, மெய்யண்களில் வரையறுக்கப்பட்ட சார்புக்கு நிலைத்த புள்ளிகள் கிடையாது. ஏனென்றால் எந்தவொரு மெய்யெண்ணுடனும் எண் ஒன்றைக் கூட்டினால் அதே எண் கிடைக்காது.
வரைபடத்தில், சார்பின் வளைகோடானது, y = x கோட்டினைச் சந்திக்கும் புள்ளிகள் அச்சார்பின் நிலைத்த புள்ளிகளாக இருக்கும்.
வெளியிணைப்புகள்
பகுப்பு:சார்புகளும் கோப்புகளும்
சிட்னி தண்டர்
சிட்னி தண்டர் (Sydney Thunder) என்பது ஆத்திரேலியா துடுப்பாட்ட வாரியம் உருவாக்கிய  பிக் பேஷ் லீக் எனப்படும் இருபது20 துடுப்பாட்டப் போட்டித் தொடரில் சிட்னி  நகரைப் பிரதிநிதித்துவப்படுத்தும் தொழில்முறை அணியாகும். இவ்வணியின் சொந்த அரங்கம் சிட்னி காட்சி அரங்கம் ஆகும்.
மேற்கோள்கள்
பகுப்பு:துடுப்பாட்ட அணிகள் பகுப்பு:இருபது20 துடுப்பாட்ட அணிகள் பகுப்பு:பிக் பேஷ் லீக் அணிகள் பகுப்பு:பிக் பேஷ் லீக்
ஊரீசு கல்லூரி
ஊரீசு கல்லூரி (Voorhees College) இந்தியாவின் தமிழ்நாட்டில் வேலூர் மாவட்டத்திலுள்ள ஒரு கல்லூரி ஆகும். இக்கல்லூரி 1898 ஆம் ஆண்டு ஆற்காடு மிசன் கல்லூரியாக ஆரம்பிக்கப்பட்ட போது, ஆற்காடு மிசன் உயர்நிலைப்பள்ளி சென்னைப் பல்கலைக்கழகம் கழகத்தோடு இணைக்கப்பட்டது. இக்கல்லூரியின் கொடையாளர்களான திரு மற்றும் திருமதி.ரால்ப் மற்றும் எலிசபெத் ஊரீசு அவர்களின் அமெரிக்க மறுசீரமைப்பு திருச்சபை சார்பாக அவர்களின் பெயர் வழங்கப்பட்டது. முதலில் இக்கல்லூரியின் பெயர் ரால்ப் மற்றும் எலிசபெத் ஊரீசு கல்லூரி என அழைக்கப்பட்ட போது இருபாலரும் பயிலும் கல்வி நிறுவனமாக இருந்தது. அறுபதுகளின் பிற்பகுதியில் டாக்டர்.எ.இன்.கோபால் அவர்களின் பதவிக்காலம் முடிந்த போது,கல்லூரியின் அடுத்த முதல்வர் பெண்களை கல்லூரியில் சேர்ப்பதை நிறுத்தினார். பின் ரால்ப் மற்றும் எலிசபெத் அவர்களின் பெயர்களை நீக்கிவிட்டார். தற்போது ஊரீசு கல்லூரி என அழைக்கப்படுகிறது. 1975 ஆம் ஆண்டு முதல் கல்லூரியில் முதுகலை பிரிவுகள் தொடங்கப்பட்டது. தென்னிந்திய திருச்சபை வேலூர் மறைமாவட்டம் கல்லூரியை நிர்வகிக்கிறது. கல்லூரியின் முதல்வர் வேலூர் கிருத்துவ பாதிரியார் ஆவார். கல்லூரியின் குறிக்கோள் “கடவுள் இன்றி வேறுதுவும் இல்லை”. திருவள்ளுவர் பல்கலைக்கழகம்,வேலூருடன் இக் கல்லூரி இணைக்கப்பட்டுள்ளது. தேசிய மதிப்பீடு மற்றும் தரச்சான்று அவை கீழ் ஊரிசு கல்லூரி அங்கீகாரம் பெற்றுள்ளது.மேலும் 2005 ஆம் ஆண்டு தரம் “எ” முதல் நிலையைப் பெற்றுள்ளது.
படிப்புகள்
பின்வரும் படிப்புகள் கல்லூரில் வழங்கப்படுகிறது
பிராமணர்
பிராமணர்அல்லது பார்ப்பனர்   என்போர் பண்டைய இந்தியாவில் நிலவிய நால் வருண முறை அல்லது நான்கு சமூகப் பிரிவுகளில் ஒன்றைச் சேர்ந்தோரைக் குறிக்கும். பிராமணர், சத்திரியர், வைசியர், சூத்திரர் என்னும் நான்கு பிரிவுகளை உள்ளடக்கிய, படிமுறை இயல்பு கொண்ட, இந்த முறையில் பிராமணர்கள் முதன்மை நிலையில் வைக்கப்படுகின்றனர். பழைய இந்துச் சமூக அமைப்பில், மனுநீதி என்னும் நூலில் விளக்கப்பட்டபடி, இவர்கள் வேதங்களைப் பயின்று இறை வழிபாடுகளை நடத்தும் கடமை கொண்டவர்களாக இருந்தனர். இவர்கள் அறிஞர்களாகவும் இருடிகளாகவும் அரச குருமார்களாகவும் இருந்தனர். முக்கடவுளரில் வேதங்களின் காப்பாளரான பிரம்மா இவர்களின் ஆதியாக அறியப்படுகிறார்.
ஊரீசு கல்லூரி
முதுகலை படிப்புகள்
முதுகலை-பாதுகாப்பு மற்றும் போர்த்திறஞ்சார்ந்த ஆய்வுகள் முதுகலை- வரலாறு,தமிழ்(சுயநிதியளிப்பு),ஆங்கிலம்(சுயநிதியளிப்பு),பொருளியியல்(சுயநிதியளிப்பு)
பிராமணர்
வரையறை
மனு ஸ்மிருதி பிராமணர் என்பவர் யாசித்தே உண்ண வேண்டும் என்றும், நாட்டின் நலனுக்காக மன்னர்களுக்கும் மற்றவர்களுக்கும் வேதங்களையும் பிற கல்வி அமசங்களையும் பயிற்றுவிக்க வேண்டுமென்றும் கூறுகிறது. மேலும் பிராமணர் என்பவர் அமைதி, சுய கட்டுப்பாடு, பொறுமை, நேர்மை, அறிவு, விவேகம், சுத்தம், புனிதம் போன்ற தன்மைகளும் நிறைந்திருக்க வேண்டும். ஸமோ தமஸ் தப சௌகம் க்சந்திர் அர்ஜவம் இவா கா ஜ்னனம் விஜ்னனம் அஸ்திக்யம் பிரஹ்ம கர்மா ஸ்வபவ ஜம் (பகவத் கீதை – 18:42)
ஊரீசு கல்லூரி
முதுகலை அறிவியல்
. வேதியியல் (சுய நிதியளிப்பு),கணிதம்,இயற்பியல் (சுய நிதியளிப்பு),விலங்கியல்
ஆராய்ச்சி படிப்புகள்
தமிழ்,வரலாறு,வர்த்தகம்,விலங்கியல்,இயற்பியல்,வேதியியல்,கணிதம்
பிராமணர்
வரையறை
தொடக்கத்தில், வேதகால இந்தியச் சமூகத்தில், இந் நிலைகள் ஒருவருடைய குணம், நடத்தை, இயல்பு போன்றவற்றால் அடையப்படுவதாக இருந்திருக்கிறது. ஒருவர் அல்லது ஒரு குழுவினர் ஒரு பிரிவில் இருந்து இன்னொரு பிரிவுக்கு உயர்த்தப்படுவதும், தாழ்த்தப்படுவதும் நடைமுறையில் இருந்ததாகத் தெரிகிறது. காலப்போக்கில், இந் நிலை மரபு வழியாக அடையப்படும் ஒன்றாக மாறிவிட்டது. தற்காலத்தில் இவ் வருணமுறை கடைப்பிடிக்கப்படுவது இல்லை ஆயினும், பிராமணர்களாகத் தங்களைக் கருதிக் கொள்பவர்கள், பல்வேறு தகுதி நிலைகளிலும் உள்ள பல்வேறு சாதிப் பிரிவுகளைச் சேர்ந்தவர்களாக உள்ளனர்.
ஊரீசு கல்லூரி
முனைவர்
வர்த்தகத்தில்,வரலாற்றில்,தமிழில்,விலங்கியல்
மேற்கோள்கள்
பகுப்பு:வேலூர் மாவட்டத்திலுள்ள தனியார் கலைக் கல்லூரிகள் பகுப்பு:திருவள்ளுவர் பல்கலைக்கழக இணைவுக்கல்லூரிகள்
பிராமணர்
வரையறை
தமிழகத்தில் ஐயர், ஐயங்கார் என இரு பிரிவுகளில் பல உட்பிரிவுகளாக உள்ளனர்.
ஈழத்தில் பிராமணர் மிகக் குறைந்த எண்ணிக்கையில் வாழ்கிறார்கள். இவர்கள் தமிழுக்கும் சைவசமயத்துக்கும் பெருந்தொண்டாற்றியுள்ளார்கள். இப்போது பெரும்பாலானோர் கோயில்களில் பூசகர்களாக உள்ளனர். சிலர் ஆகம விதிகளையும் வேதங்களையும் நன்கு கற்றறிந்து கோயில் விழாக்கள், சமூகத்தினரின் சமயச் சடங்குகள் என்பவற்றை நடத்தி வைக்கிறார்கள். தற்காலத்தில் ஈழத் தமிழ் மக்கள் பல நாடுகளில் குடியேறியுள்ளதால் ஈழப் பிராமணர்களும் அந்தந்த நாடுகளுக்குச் சென்று சமயப் பணி ஆற்றி வருகிறார்கள். ஈழத் தமிழ் மக்கள் மத்தியில் இவர்கள் மதிப்பிற்குரியவர்களாக விளங்குகிறார்கள்.
வெளி இணைப்புகள்
பகுப்பு:பிராமணர் பகுப்பு:சாதிகள் பகுப்பு:தமிழரில் சாதிகள் பகுப்பு:இந்து சமயத்தில் சாதிகள்
சமூகவியல் திறனாய்வு
சமூகவியல் திறனாய்வு என்பது, இலக்கியத்தைப் பரந்த சமுதாயப் பின்னணியில் வைத்து நோக்கும் ஒரு இலக்கியத் திறனாய்வு வகை. இது, சமுதாயத்தைப் பிரதிபலிப்பதற்குப் பயன்படும் இலக்கிய உத்திகளைச் சமூகவியல் முறைகளைப் பயன்படுத்தி ஆய்வு செய்கின்றது. இலக்கியத்திக் எவ்வாறு சமூகச் செயற்பாடுகள் இடம்பெறுகின்றன என்பதையும், இலக்கியம் எவ்வாறு சமூகத்தில் செயற்படுகிறது என்பதையும் சமூகவியல் திறனாய்வு, பகுப்பாய்வு செய்கிறது. இலக்கியத்தின் உருவாக்கத்திலும், அதன் பொருள் அமைவுகளிலும், மக்கள் மத்தியில் அதன் நடமாட்டத்திலும், சமுதாயத்துக்கு முக்கியமான இடம் உண்டு என்ற கருதுகோளை அடிப்படையாகக் கொண்டே சமூகவியல் திறனாய்வின் அணுகுமுறை அமைகின்றது.
இவற்றையும் பார்க்கவும்
பகுப்பு:திறனாய்வு
பெரியபாளையம்
பெரியபாளையம் - (ஆங்கிலம்: Periyapalayam) திருவள்ளூர் மாவட்டம், ஊத்துக்கோட்டை வட்டம் வருவாய் கிராமமும், எல்லாபுரம் ஊராட்சி ஒன்றியத்தைச் சேர்ந்த ஊராட்சியும் ஆகும். இங்குள்ள அருள்மிகு பவானியம்மன் கோயில் தமிழகத்திலுள்ள முக்கியமான அம்மன் வழிபாட்டுத்தலங்களுள் ஒன்று. ஆண்டுதோறும் ஆடி மாதம் முழுவதும் இவ்வூர் பக்தர்களால் நிரம்பியிருக்கும்.
பெயர்க் காரணம்
பாளையம் என்றால் "படை வீடு" (இராணுவத் தளம்). பெரியபாளையம் என்பது பெரிய படைவீடு எனப் பொருள்படும்.
பவானியம்மன் திருக்கோயில்
பெரியபாளையம் என்ற சிற்றூர், இங்குள்ள அருள்மிகு ரேணுகாதேவி பவானியம்மன் திருக்கோயில் மூலமே அடையாளம் காணப்படுகிறது. இத்திருத்தலத்தில் வீற்றிருக்கும் அம்மன், ஊரின் பெயராலே பெரியபாளையத்தம்மன் என்று வழங்கப்படுகின்றார். ஆண்டின் ஆடி மற்றும் ஆவணி மாதங்கள் முழுவதும் பக்தர்கள் அம்மனை தரிசிக்க சென்னை, திருவள்ளூர், காஞ்சிபுரம் மாவட்டங்களிலிருந்தும், ஆந்திர மாநிலம் - புத்தூர், நகரி, நாகலாபுரம், நெல்லூர் ஆகிய இடங்களிலிருந்தும் குடும்பமாக வந்து கோயிலை சுற்றியுள்ள திறந்த வெளியில் முகாமிட்டு, அம்மனையும் தரிசித்து செல்வது வழக்கம்.
சான்றுகள்
பகுப்பு:திருவள்ளூர் மாவட்டத்திலுள்ள கிராமங்கள்
நெஞ்சமெல்லாம் நீயே
நெஞ்சமெல்லாம் நீயே இயக்குனர் கே.ரங்கராஜ் இயக்கிய தமிழ்த் திரைப்படம். இதில் மோகன், ராதா, பூர்ணிமா ஜெயராம் ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 29-ஏப்ரல்-1983.
யூராக்சைட்டு
யூராக்சைட்டு (Uroxite) [(UO2)2(C2O4)(OH)2(H2O)2]·H2O என்ற மூலக்கூற்று வாய்ப்பாட்டால் குறிக்கப்படும் ஆக்சலேட்டு கனிமமாகும். பன்னாட்டு கனிமவியல் சங்கம் Urx என்ற குறியீட்டால் யூராக்சைட்டு கனிமத்தை அடையாளப்படுத்துகிறது. கார்பன் கனிமம் சவால் என்ற ஓர் அறிவியல் திட்டத்தில் இது கண்டறியப்பட்டது. யூராக்சைடு முதன்முதலில் கண்டுபிடிக்கப்பட்ட யுரேனியம் கொண்ட கரிம கனிமமாகும். இள மஞ்சள் நிறத்தில் ஒற்றை சரிவச்சுப் படிகங்களாக யூராக்சைடு காணப்படுகிறது.
மேற்கோள்கள்
பகுப்பு:கனிமங்கள் பகுப்பு:ஆக்சலேட்டு கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:கரிமக் கனிமங்கள்
பட்டணத்தெரு கிராம அலுவலர் பிரிவு
244 K இலக்கம் உடைய பட்டனத்தெரு கிராம அலுவலர் பிரிவு  (Pattanatheru) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 670 குடும்பத்தைச் சேர்ந்த 2300 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:கிராம அலுவலர் பிரிவு (திருகோணமலை)
அந்தராளம்
.
பஞ்சயாதன கட்டிடக் கலை நயத்தில் அமைந்த கஜுராஹோவின் கந்தாரிய மகாதேவர் கோயில் மற்றும் இலக்குமணன் கோயில்களிலும், தென்னிந்தியாவின் சாளுக்கியர் கட்டிடக் கலையில் அமைக்கப்பட்ட கோயில்களில் விமானமத்திற்கும் மண்டபத்திற்கும் இடைப்பட்ட பகுதியில் அந்தராளம் முறையில் முற்றவெளி அமைத்து கட்டப்பட்டுள்ளது.
மெட்ராஸ் டாக்கீஸ்
மெட்ராஸ் டாக்கீஸ் என்பது இயக்குனர் மணிரத்னம் மற்றும் அவரது உடன்பிறந்த ஜி. ஸ்ரீநிவாசன் ஆகியோரால் 1995 ம் ஆண்டில் தொடங்கப்பெற்ற திரைப்படத் தயாரிப்பு மற்றும் விநியோக நிறுவனம் ஆகும். இந்நிறுவனம் சென்னையில் அமைந்துள்ளது.
முஞ்சிறை மகாதேவர் கோயில்
முஞ்சிறை மகாதேவர் கோயில் தமிழ்நாட்டில் கன்னியாகுமரி மாவட்டம், முஞ்சிறை என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மகாதேவர், ஸ்ரீ கிருஷ்ணசுவாமி சன்னதிகளும், கணபதி, சாஸ்தா, நாகர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. பங்குனி மாதம் திருவிழா முக்கிய திருவிழாவாக நடைபெறுகிறது.மாசி மாதம் சிவரத்திரியின் போது இக்கோவிலிலிருந்து புறப்பட்டு பக்தர்கள் ஓட்டமாக 110 கி.மீ.தொலைவு ஓட்டமும் நடையுமாக பன்னிரண்டு சிவாலயங்களுக்கு கைகளில் பனையோலை விசிறியும் திருநீறு பையுடனும் கோபாலா கோவிந்தா என்று கூவி அழைத்துக் கொண்டு நட்டாலத்திலுள்ள சங்கரநாராயணர் கோவிலில் தங்கள் ஓட்டத்தினை முடித்து சிவராத்திரியினைக் கொண்டாடுவார்கள். இது குமரிமாவட்டத்தில் மட்டுமே காணப்படும் ஒரு விழாவாகும்.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சு. ரா - நினைவின் நதியில் (நூல்)
சு.ரா - நினைவின் நதியில் எழுத்தாளர் சுந்தர ராமசாமியைப்பற்றி ஜெயமோகன் எழுதிய நினைவுச்சித்திரம் இந்நூல். 2004ல் சுந்தர ராமசாமி மறைந்ததும் இந்நூல் எழுதப்பட்டது. உயிர்மை பதிப்பகம் இதை வெளியிட்டிருக்கிறது. இந்நூலின் முதல் பகுதி உயிர்மை இதழில் வெளிவந்தது
உள்ளடக்கம்
’இது சுந்தர ராமசாமி குறித்த ஒரு முழுமையான சித்திரத்தை அளிக்கிறது என்றே எண்ணுகிறேன். இந்நினைவுகள் எனது ஒரு காலகட்டத்தின் சித்திரங்களாகவே என் பார்வைக்குப் படுகின்றன. இது சுந்தர ராமசாமி அல்ல, என்னுடைய சுந்தர ராமசாமி என்று படுகிறது. இதேபோலப் பல சுந்தர ராமசாமிகள் இருக்கலாம். அவர்களும் எழுத்தில் வரக்கூடும். அது வரவேற்கத்தக்கதே. நம் காலகட்டத்து மாபெரும் ஆளுமைகளில் ஒன்று அவர். சிலைகளை உருவாக்க வேண்டாம். அவை சரியும். ஆனால் மூதாதையரை உண்டு செரித்துக் கொள்வோம். அது நம் வேருக்கு நீர்’ என்று ஜெயமோகன் சொல்கிறார்
சுந்தர ராமசாமி மறைந்த சில தினங்களில், ஜெயமோகனால் எழுதி முடிக்கப்பட்ட இந்நூல் சு.ரா.வின் ஆளுமையை வாசகனின் நினைவில் கட்டி எழுப்புகிறது. சு.ராவைப் பற்றி மனநெகிழ்ச்சியூட்டும் கவித்துவம் மிகுந்த பதிவுகளும் அவரது அழகியல் மற்றும் தத்துவ நோக்கை வெளிப்படுத்தும் உரையாடல்களும் மிகுந்தது இந்நூல். சு.ராவின் நினைவுகளைப் பல்வேறு தளங்களில் விரித்து எழுதிய இந்நூல் அவரைப் பற்றிய படைப்பூக்கமுள்ள ஓர் ஆவணமாக விளங்குகிறது.சுந்தர ராமசாமி மற்றும் ஜெயமோகன் இருவருக்கிடையேயான நெருக்கத்தையும் உரசலையும் பேசுகிறது. தமிழின் மிகச் சிறந்த இரு எழுத்தாளர்களைப் பற்றிய ஓர் சித்திரத்தை நம்முன் வைக்கிறது இந்நூல்.
பகுப்பு:ஜெயமோகனின் நூல்கள்
மைக்கல் ஒஸ்டின்
மைக்கல் ஒஸ்டின் (Michael Austen, பிறப்பு: மே 17 1964), தென்னாப்பிரிக்க அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 66 முதல்தர துடுப்பாட்டப் போட்டிகளிலும், 60 ஏ-தர துடுப்பாட்டப் போட்டிகளிலும் கலந்து கொண்டுள்ளார். 1982-1997 ஆண்டுகளில், முதல்தர துடுப்பாட்டப் போட்டிகளிலும் பங்குகொண்டார்.
வெளி இணைப்பு
மைக்கல் ஒஸ்டின் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1964 பிறப்புகள் பகுப்பு:வாழும் நபர்கள்
இடையப்பட்டி ஊராட்சி
இடையப்பட்டி ஊராட்சி (Edayapatti Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அன்னவாசல் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1473 ஆகும். இவர்களில் பெண்கள் 742 பேரும் ஆண்கள் 731 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பெரல் ஆடு
பெரல் ஆடு (FERAL GOAT) என்பது இந்தியாவைச் சேர்ந்த அந்தமான் நிக்கோபார் தீவுக்கூட்டத்தைச் சேர்ந்த பாரன் தீவு, நார்காண்டம் ஆகிய தீவுகளில் பெரல் வகை ஆடுகள் காணப்படுகின்றன. இவை 1891 இல் போர்ட் பிளேரில் இருந்து விட்டுச் செல்லப்பட்ட ஆடுகள் என கருதப்படுகிறது. இந்த ஆடுகள் அந்தக் கடுமையான சூழலில் வாழப்பழகி தங்களை தகவமைத்து காட்டு ஆடுகளாக மாறிவிட்டன. இந்தியாவில் நெருப்பை கக்கும் ஒரேயொரு எரிமலை பாரன் தீவில் அமைந்துள்ளது. இந்த ஆடுகளின் சிறப்பம்சமானது, உப்புநீரைக் குடித்தும் எரிமலைத் தீவில் வளரும் தாவரங்களை உண்டும் உயிர் வாழ்வது ஆச்சரியமான செய்தியாகும்.
மத்திய வேளாண்மை ஆராய்ச்சி நிலையம் மேற்கொண்ட ஆய்வில், இந்த ஆடுகள் சுத்தமான நீரையும் உப்புநீரையும் 1: 4 என்ற விகிதத்தில் கலந்துள்ள நீரை குடிக்கின்றன என்று தெரியவந்துள்ளது. இந்த ஆடுகள் காலை, மாலை நேரத்தில் மட்டுமே மேய்கின்றன. இவை ஒன்று அல்லது இரண்டு குட்டிகளை ஈனுகின்றன, வளர்ந்த ஆடுகள் 25 முதல் 30 கிலோ எடையுள்ளவை. இவற்றின் இறைச்சி வங்காள இன ஆடுகளைப் போன்றே சுவையானது.
மேற்கோள்கள்
பகுப்பு:ஆடுகள் பகுப்பு:இந்தியாவில் தோன்றிய ஆட்டு இனங்கள்
கந்தீல் பலோச்சு
ஃபவுசியா அசீம் (Fouzia Azeem, ; மார்ச் 1, 1990 – சூலை 15, 2016), கந்தீல் பலோச் (Qandeel Baloch,) என்ற பெயரில் பெரிதும் அறியப்பட்டவர், பாக்கித்தானிய விளம்பர அழகி, நடிகை, பெண்ணிய செயற்பாட்டாளர் மற்றும் சமூக ஊடக புகழாளராக இருந்தவர். இவருடைய ஒளிதப் பதிவுகளில் தனது தினசரி வாழ்க்கையையும் சர்ச்சைக்குரிய பிரச்சினைகளையும் விவாதித்து வந்தமையால் கவனத்தை ஈர்த்தார்.
பலோச் 2013இல் பாக்கித்தான் ஐடல் என்ற நனவு தொலைக்காட்சி பாட்டுப் போட்டியில் பங்கேற்றபோது ஊடகங்களில் அறியப்பட்டார்; இவரது  கலைக்காணல்  தீயாகப் பரவி இணையப் புகழாளர் ஆனார். பாக்கித்தானில் இணையத்தில் தேடப்பட்ட முதல் பத்து பேரில் ஒருவராக இருந்தார்; அவரது ஒளிதப் பதிவுகளுக்காக ஒரு சிலரால் பாராட்டப்பட்டும் வேறு சிலரால் விமரிசிக்கப்பட்டும் வந்தார்.
சூலை 15, 2016 மாலையில் முல்தானில் உள்ள தனது பெற்றோர் வீட்டில் உறங்கிக் கொண்டிருக்கும்போது மூச்சடைக்கப்பட்டு கொல்லப்பட்டார். அவரது உடன்பிறப்பு வசீம்  "குடும்பத்தின் மாண்புக்கு அவப்பெயர் கொண்டு வந்ததால்" கொலை செய்ததாக ஒப்புக்கொண்டார்.
வாழ்க்கை வரலாறு
பலோச் மார்ச் 1, 1990 அன்று பாக்கித்தானிய பஞ்சாபில் உள்ள டேரா காசி கானில் பிறந்தார். சிந்து ஆற்றங்கரையில் உள்ள சா சதர் தின் என்ற நகரைச் சேர்ந்தவர். இவருக்கு ஆறு சகோதரர்களும் ஆறு சகோதரிகளும் உள்ளனர். இவர் முதலில் பேருந்து பணிப்பெண்ணாக வேலையிலமர்ந்தார்.
பலோச் சமூக ஊடகங்களில் வெளியிட்ட படங்கள், ஒளிதங்கள், கருத்துக்கள் மூலமாக புகழ்பெற்றார். பெரும்பாலும் பழைமைவாத பாக்கித்தானிய சமூகத்தில் இவை மிகவும் துணிவானதாக கருதப்பட்டன. சில பன்னாட்டு செய்தி ஊடகங்கள் இவரை கிம் கர்தாசியனுடன் ஒப்பிடப்படுகின்றார். இருப்பினும் உள்நாட்டு செய்தியாளர்கள் "சமூகத்தின் அளவுகோல்களுக்கு எதிராக இருந்ததாலும்" தனது வாழ்வைத் தான் விரும்பியவாறு வாழ்ந்ததாலும் கர்தாசியனை விடக் குறிப்பிடத்தக்கவராக கருதினர்.
சர்ச்சைகள்
சூன் 2016இல் பலோச் மூத்த சமயவியலாளர் முஃப்தி அப்துல் காவியை ஓர் தங்குவிடுதி அறையில் சந்தித்து தனது சமயத்தைக் குறித்த ஐயங்களைத் தீர்த்துக் கொண்டார்; ஆனால் இவர்களது ஒளிப்படங்கள் இணையத்தில் பரவியதால் சமூக ஊடகங்களில் பெரும் சர்ச்சை எழுந்தது. பலோச் முப்தியின் கையொப்பமிட்ட தொப்பியை அணிந்திருந்தார். இந்த சந்திப்பிற்குப் பிறகு பாகித்தானின் சமயக் குழுவொன்றிலிருந்து முப்தி இடைநீக்கம் செய்யப்பட்டார்.
இதற்கு முன்னதாக மார்ச் 19, 2016 அன்று இந்தியாவிற்கு எதிரான இருபது20 போட்டியொன்றில் பாக்கித்தான் வென்றால் அணித்தலைவர்  சாகித் அஃபிரிடி  முன்பாக ஆடைகளைக் களைந்து நடனமாடுவதாக சூளுரை விடுத்தார்; இதற்கான முன்னோட்டத்தை சமூக ஊடகங்களில் வெளியிட, அது தீயாகப் பரவியது. ஆனால் பாக்கித்தான் அந்த ஆட்டத்தில் தோல்வியுற்றது. இதனால் சில இந்திய ஊடகங்கள் இவரது சர்ச்சைமிக்க குணங்களை பூனம் பாண்டேயுடன் ஒப்பிட்டன.
இணையத்தில் தனது புகழ் பரவ, பலோச் பாக்கித்தானிய சமூகத்தில் பெண்களின் நிலை குறித்து கருத்துரைக்கத் தொடங்கினார். அவர் இறப்பதற்கு ஒரு வாரம் முன்புதான் பேன் (தடை)  என்ற இசை ஒளிதத்தை வெளியிட்டிருந்தார்; இதில் பாக்கித்தானில் பெண்களுக்கு விதிக்கப்படும் கட்டுப்பாடுகளை கேலி செய்திருந்தார்.
சர்ச்சைக்குரிய தொலைக்காட்சித் தொகுப்பாளர் முபாசிர் லுக்மேனுக்கு அளித்த நேர்காணலில் தனது உணர்வூட்ட நாயகராக சன்னி லியோனே, ராக்கி சாவந்த்,  பூனம் பாண்டேயை குறிப்பிட்டிருந்தார். மேலும் பல நிறுவனங்களும் நபர்களும் ஊடகவியலாளர்களும் தங்கள் அளவீட்டுப் புள்ளிகளை உயர்த்திக் கொள்ளவே தன்னை அவர்களது நிகழ்ச்சிகளில் பங்கேற்க அழைப்பதாக்க் கூறினார்.
தனிவாழ்க்கை
2008இல் பலோச் ஆசிக் உசைனைத் திருமணம் புரிந்து இருவருக்கும் ஒரு மகன் பிறந்தார். ஓராண்டிலேயே தனது கணவர் துன்புறுத்துவதாக மணமுறிவு பெற்றார். பலோச் இரண்டாவது திருமணத்திலிருந்தும் முறிவு பெற்றதாக உறுதி செய்யப்படாத செய்திகள் தெரிவிக்கின்றன.
மரணம்
சூலை 15, 2016இல் முல்தானில் தங்கள் பெற்றோர் வீட்டில் உறங்கிக் கொண்டிருக்கையில் பலோச்சை அவரது சகோதரர் வசீம் கழுத்தை நெருக்கிக் கொலை செய்தார். இந்தக் கொலையை அவரது தந்தை அசீம் அறிவித்தார். முதலில் இது துப்பாக்கிச் சூட்டால் நிகழ்ந்த கொலை எனப்பட்டது; ஆனால் பிணக்கூறு ஆய்வு அறிக்கையில் தூங்கும் போது கழுத்து நெரிபட்டு இறந்ததாக குறிப்பிடப்பட்டிருந்தது. கொலை சூலை 15–16 இரவில், ஏறத்தாழ 11:15 மணியிலிருந்து 11:30 மணிக்குள் நடந்ததாகக் குறிப்பிடப்பட்டிருந்தது. அவரது உடல் கண்டுபிடிக்கப்படுகையிலேயே அவர் இறந்து 15 முதல் 36 மணி நேரம் ஆகிவிட்டிருந்தது. பலோச்சின் உடலிலிருந்த காயங்களிலிருந்து அவரது வாயும் மூக்கும் அடைக்கப்பட்டு மூச்சுத் திணறலால் இறந்ததாகக் குறிப்பிடப்பட்டிருந்தது. காவல்துறை இதனை கௌரவக் கொலை என்று பதிவு செய்தனர்.
தீர்ப்பு
இந்த கௌரவக் கொலையைச் செய்ததாக பலோச்சையின் சகோதரர் முகமது வாசிமுக்கு முல்டான் நீதிமன்றம் 2019 ஆம் ஆண்டு செப்டம்பர் மாதம் 27 ஆம் திகதி ஆயுள் தண்டனை வழங்கியது. மேலும் இவ்வழக்கில் தொடர்புடைய இருவர் விடுவிக்கப்பட்டனர்.
வெளி இணைப்புகள்
பகுப்பு:பாக்கித்தானியப் பெண்ணியவாதிகள் பகுப்பு:1990 பிறப்புகள் பகுப்பு:2016 இறப்புகள்
தேனீ (இதழ்)
தேனீ ஜனவரி 1989 இலிருந்து யேர்மனியிலிருந்து வெளிவரத் தொடங்கிய இதழ்.
வெளி இணைப்புகள்
பகுப்பு:1980 களில் வெளிவந்த தமிழ் இதழ்கள் பகுப்பு:1990 களில் வெளிவந்த தமிழ் இதழ்கள் பகுப்பு:யேர்மனியத் தமிழ் இதழ்கள்
சுடோமு யாமகுச்சி
சுடோமு யாமகுச்சி (Tsutomu Yamaguchi, த்சுடோமு யாமகுச்சி, மார்ச் 16, 1916 – சனவரி 4, 2010) என்பவர் இரண்டாம் உலகப் போரின் போது இரோஷிமா மற்றும் நாகசாகி அணுகுண்டு வீச்சுகளில் இருந்து உயிர் பிழைத்த ஒரே மனிதர் ஆவார். ஏறத்தாழ 160 பேர் இரண்டு குண்டு வீச்சிலும் பாதிக்கப்பட்டு உயிர்பிழைத்திருந்தாலும், சப்பானிய அரசால் அதிகாரப்பூர்வமாக இரு குண்டு வீச்சிலும் தப்பியவர் என்று இவர் மட்டுமே அறிவிக்கப்பட்டார்.
நாகசாக்கியில் வசித்து வந்த யாமகுச்சி 1945 ஆகத்து 6 இல் மிட்சுபிசி நிறுவனத்திற்காகப் பணி நிமித்தம் இரோசிமா சென்றிருந்த போது காலை 08:15 மணிக்கு அந்நகரம் மீது அணுக்குண்டு போடப்பட்டு காயமடைந்தார். அடுத்த நாள் நாகசாக்கி வந்த அவர் காயங்களுக்கிடையேயும் ஆகத்து 9 இல் பணிக்குச் சென்றார். அந்நாளிலேயே நாகசாக்கி மீது இரண்டாவது அணுக்குண்டு வீசப்பட்டது.
பின்னாளில் இவர் தனது அனுபவங்களை தொகுத்து (Ikasareteiru inochi) என்ற புத்தகத்தை எழுதினார்.
ஜனவரி 4, 2010 அன்று தனது 93வது அகவையில் வயிற்று புற்றுநோயால் இவர் இறந்தார்.
மேற்கோள்கள்
பகுப்பு:1916 பிறப்புகள் பகுப்பு:2010 இறப்புகள் பகுப்பு:சப்பானிய நபர்கள்
கோட்டையூர்
கோட்டையூர் என்ற பெயரில் உள்ள ஊர்கள்:
கரிசூழ்ந்தமங்கலம் வெங்கடாசலபதி கோயில்
கரிசூழ்ந்தமங்கலம் வெங்கடாசலபதி கோயில் தமிழ்நாட்டில் திருநெல்வேலி மாவட்டம், கரிசூழ்ந்தமங்கலம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் வெங்கிடாசலபதி, அலமேலு சன்னதிகள் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. மார்கழி மாதம் வைகுண்ட ஏகாதசி முக்கிய திருவிழாவாக நடைபெறுகிறது. புரட்டாசி மாதம் கருடசேவை திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அலுவா (இனிப்பு)
அலுவா (Aluwa) என்பது இலங்கையில் தயாரிக்கப்படும் ஓர் இனிப்பு வகையாகும்.வறுத்த அரிசி மாவு  அல்லது வேகவைத்த உருளைக்கிழங்குடன் கொதிக்கவைத்த சர்க்கரைப் பாகு சேர்த்து அலுவா தயாரிக்கப்படுகிறது. முந்திரி பருப்பு மற்றும் ஏலக்காய் போன்றவை சுவைக்காக சேர்த்துக் கொள்ளப்படுகிறது. இக்கலவையை மர அச்சில் ஊற்றி தட்டையாக சாய்சதுரம் அல்லது சதுர வடிவமாக்கி பாரம்பரியமாகப்  பரிமாறப்படுகிறது.
மேற்கோள்கள்
undefined
பகுப்பு:இலங்கை
உளப்பகுப்பாய்வுத் திறனாய்வு
இவற்றையும் பார்க்கவும்
பகுப்பு:திறனாய்வு
இந்து யுவ வாகினி
இந்து யுவ வாகினி (Hindu Yuva Vahini) என்பது இந்து இளைஞர் அணியாகும். ஏப்ரல் 2002-இல் இந்து யுவ வாகினியை நிறுவியவர், கோரக்கநாதர் மடத்தின் தலைவர் யோகி ஆதித்தியநாத் ஆவார்.
இந்து யுவ வாகினியின் தலைமையிடம் தில்லியில் உள்ளது. இதன் செயல்பாடுகள் உத்தரப் பிரதேச மாநில அளவில் மட்டுமே உள்ளது.
வெளி இணைப்புகள்
பகுப்பு:இந்து சமய அமைப்புகள் பகுப்பு:இந்திய அமைப்புகள் பகுப்பு:இந்துத்துவம் பகுப்பு:இந்து தேசியம்
சர்வ ஞானோத்தரம்
சர்வ ஞானோத்திரம் என்பது ஒரு சைவசித்தாந்த நூல். 14ஆம் நூற்றாண்டில் எழுதப்பட்டது. காலோத்தர ஆசிரியர் கி.பி. 1400ஐ ஒட்டி வாழ்ந்த ஒரு புலவர். இவரது இயற்பெயர் தெரியவில்லை. எனவே இவர் இயற்றிய நூல்களில் ஒன்றான தேவி காலோத்தரம் என்னும் நூலின் பெயரால் இவ்வாறு இந்த ஆசிரியரைக் குறிப்பிடுகிறோம். சர்வ ஞானோத்தரம் என்பது இவர் இயற்றிய மற்றொரு நூல்.
வடமொழியில் உள்ள உபாகம உப ஆகமம் சாத்திர நூல்களில் தேவி காலோத்தர ஆகமம், சர்வ ஞானோத்தர ஆகமம், கந்த காலோத்தர ஆகமம் என்பன சில. இவற்றில் முதல் இரண்டு வடமொழி ஆகமங்களை இவர் தமிழில் மொழிபெயர்த்து நூலாக்கியுள்ளார்.
வடமொழி சர்வ ஞானோத்தரம் 7 பிரகரணங்களையும் 240 சுலோகங்களையும் கொண்டது. தமிழில் மொழிபெயர்க்கப்பட்ட சர்வ ஞானோத்திரம் 9 பிரகரணங்களையும், 91 விருத்தங்களையும் கொண்டது.
நூலில் வடசொல் பயில்வு மிகுதி.
அடிக்குறிப்பு
பகுப்பு:14 ஆம் நூற்றாண்டுத் தமிழ் நூல்கள்
பெருந்தெரு கிராம அலுவலர் பிரிவு
244 L இலக்கம் உடைய பெருந்தெரு கிராம அலுவலர் பிரிவு (Peruntheru) திருகோணமலை பிரதேச செயலாளர் பிரிவில் உள்ள ஓர் கீழ்நிலை நிர்வாகப் பிரிவு ஆகும். இங்கு 2005 ஆம் ஆண்டு மக்கள் தொகைக் கணக்கெடுப்பின்படி 546 குடும்பத்தைச் சேர்ந்த 2983 அங்கத்தவர்கள் வசித்து வருகின்றனர்.
உசாத்துணைகள்
பகுப்பு:கிராம அலுவலர் பிரிவு (திருகோணமலை)
ஊமைச்செந்நாய் (நூல்)
ஊமைச்செந்நாய் ஜெயமோகன் எழுதிய சிறுகதைகளின் தொகுப்பு ஆகும். உயிர்மை பதிப்பக வெளியீடாக 2008ல் வெளிவந்தது. யதார்த்தக்கதைகள், செய்திவடிவக் கதைகள், மிகையதார்த்தக் கதைகள் ஆகியவை கலந்த தொகுதி இது இதில் ஊமைச்செந்நாய், மத்தகம் போன்ற கதைகள் உள்ளன.
பகுப்பு:ஜெயமோகனின் நூல்கள்
தார்பார்கர் மாடு
தார்பார்கர் மாடு (இந்தி:थारपारकर) (வெள்ளை சிந்தி, குட்சுரி, தாரி என்றும் அறியப்படுகின்றன) என்னும் மாடுகள் தற்போதைய பாக்கிஸ்தானின்  சிந்து மாகாணத்தில் உள்ள தர்பார்கர் மாவட்டத்தில் காணப்படும் ஒரு மாட்டு இனம். இது அதன் பால் கறவைத்திறன் மற்றும் உழைப்புத் திறன் ஆகிய இரட்டை பலன்களுக்காகவும் வளர்க்கப்படுகிறது. இதன் பெயர் அதன் வழக்கமான வாழ்விடம் மற்றும் பிறப்பிடமான இராஜஸ்தானின் தார் பாலைவனத்தின் அருகில் உள்ள தார்பாகார்கர் பகுதியின் பெரில் இருந்து வந்த‍து. இந்த மாடுகள் நடுத்தர அளவு முதல் பெரிய அளவு வரை இருக்கின்றன. இதன் தோல் நிறம் சாம்பல் வெள்ளை நிறத்தில் இருக்கும். இவை நீண்ட முகமும், நீண்ட வால், சிறிய கால், நடுத்தரமான கொம்புகள் கொண்டவை. இவை வறட்சியைத் தாங்கி வளரக்கூடிய இனமாகும். இந்த மாடுகள் குறைந்தது ஐந்து முதல் ஆறு லிட்டர்வரை பால் தரக்கூடியது. இதன் பால் கெட்டியானதாகவும் சத்து நிறைந்ததாகவும் இருக்கும். இந்திய மாட்டினங்கள் அழியாமல் பாதுகாக்கும் வகையில் தேசிய கால்நடை அபிவிருத்தி திட்டத்தை இந்திய ஒன்றிய அரசு செயல்படுத்தி வருகிறது. இத்திட்டத்தின்கீழ் ராஜஸ்தான் மாநில தார்பார்க்கர் மாடுகளை இன விருத்தி செய்யும் பணியை செட்டிநாடு அரசு கால்நடைப் பண்ணைக்கு ஒதுக்கி உள்ளது. போதிய நீராதாரத்துடன் 1,500 ஏக்கர் பரப்பளவு உள்ள இப்பண்ணையில் தார்பார்க்கர் மாடுகள் ராஜஸ்தானில் இருந்து கொள்முதல் செய்யப்பட்டு இனவிருத்தி செய்யப்பட்டு வருகின்றன.
மேற்கோள்கள்
பகுப்பு:இந்தியாவில் தோன்றிய மாட்டு இனங்கள் பகுப்பு:மாடுகள்
உமாயூன் பர்கத்
உமாயூன் பர்ஹத் அல்லது ஹுமாயூன் பர்ஹத் (ہمایوں فرحت‎ Humayun Farhat, பிறப்பு: சனவரி 24, 1981), ஒரு பாக்கித்தானியத் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஐந்து ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். துடுப்பாட்டத் தேர்வுப்போட்டிகளில் விளையாடிய குச்சக் காப்பாளர்களுள் எந்தவொரு இலக்கையும் வீழ்த்தத்துணைபுரியாத ஒரே குச்சக் காப்பாளர் இவர்.
பாக்கித்தான் துடுப்பாட்ட அணியில் பங்கேற்ற இம்ரான் பர்ஹாத் இவருடைய தம்பி.
சான்றுகள்
பகுப்பு:பாக்கித்தானியத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:பாக்கித்தானியத் தேர்வுத் துடுப்பாட்டக்காரர்கள்
பெங்களூர் நாகரத்தினம்மா
பெங்களூர் நாகரத்தினம்மா (Bangalore Nagarathnamma) (பிறப்பு: 1878 நவம்பர் 3 – இறப்பு: 1952 மே 19) புகழ்பெற்ற கர்நாடக மரபிசை வாய்ப்பாட்டுக் கலைஞர் பண்பாட்டுச் செயல்பாட்டாளராக திகழ்ந்தவர். தேவரடியார் மரபில் வந்த இவர் கலை வளர்ச்சிக்குதவும் புரவலராகவும், வரலாற்று ஆய்வாளராகவும் விளங்கினார். ஆண் ஆதிக்கம் செலுத்தும் திருவிழாவிற்குள், பெண் கலைஞர்களுக்கு அதில் பங்கேற்க சமத்துவம் வழங்கப்படுவதை உறுதிசெய்யும் அளவுக்கு பெண்ணிய ஆக்கிரமிப்பாளராக இருந்தார். மெட்ராஸ் மாகாண தேவதாசிகள் சங்கத்தின் முதல் தலைவராக இருந்துள்ளார். மேலும், இவர் கவிதை மற்றும் புராணக்கதைகள் பற்றிய புத்தகங்களையும் திருத்தி வெளியிட்டார்.